

**Dohoda**

**o používaní platobnej karty vydanej Všeobecnou úverovou bankou, a.s.**

uzavretá medzi

**Štátna pokladnica**

sídlo: Radlinského 32, P.O.Box 13, 810 05 Bratislava 15

IČO: 360 65 340

Bankové spojenie: Štátna pokladnica

Číslo účtu: 7000001494/8180

Zastúpená: **Ing. Janou ĎURICOVOU,** riaditeľom Štátnej pokladnice

(ďalej len „Štátna pokladnica“)

a

**Klient – názov**

ID Klienta/VOJ:

Sídlo:

IČO:

Bankové spojenie: Štátna pokladnica

Číslo účtu:................................/8180

Zastúpený:

Oprávnený držiteľ karty:..............................................................

meno, priezvisko

(ďalej len „klient“)

V nadväznosti na Zmluvu o poskytovaní bankových služieb pre Štátnu pokladnicu uzavretú dňa 12.11.2003 v znení dodatkov medzi Všeobecnou úverovou bankou, a.s., Mlynské nivy č.1, Bratislava (ďalej len „VÚB, a.s.“) a Štátnou pokladnicou uzatvára Štátna pokladnica a klient Dohodu o používaní platobnej karty vydanej Všeobecnou úverovou bankou, a.s. (ďalej len „dohoda“).

**Článok I**

**Predmet dohody**

1. Predmetom tejto dohody je úprava podmienok používania debetnej embosovanej platobnej karty VISA Business / zlatá MasterCard Business alebo debetnej platobnej karty VISA Business Economy\* (ďalej len „platobná karta“) oprávnenou osobou klienta (ďalej len „držiteľ karty“) na bezhotovostné a hotovostné platobné operácie, spojené s jeho služobnými povinnosťami. Držiteľ karty v Zmluve o vydaní a používaní debetných platobných kariet (ďalej len „zmluva“) určí rovnaký typ platobnej karty (VISA Business, zlatá MasterCard Business alebo VISA Business Economy). Osobitná dohoda a osobitná zmluva sa uzatvára pre každého držiteľa karty a každý typ karty.
2. Platobnú kartu s dobou platnosti na päť rokov vydá VÚB, a.s. držiteľovi karty klienta k hotovostnému účtu, zriadenému vo VÚB, a.s. Používanie platobných kariet je upravené v aktuálne platnom Usmernení Štátnej pokladnice týkajúcom sa zabezpečenia hotovostných platobných operácií, vydania a používania debetných platobných kariet prostredníctvom zmluvnej inštitúcie, zverejnenom na [www.pokladnica.sk](http://www.pokladnica.sk). Klient zodpovedá za používanie platobnej karty držiteľom karty v súlade s týmto usmernením.

**Článok II**

**Podmienky používania platobnej karty**

1. Platobnú kartu môže držiteľ karty používať **výlučne na bezhotovostné a hotovostné platobné operácie spojené s jeho služobnými povinnosťami** v súlade so zákonom č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 291/2002 Z.z. o Štátnej pokladnici a o zmene a doplnení niektorých predpisov v znení neskorších predpisov.
2. Denná výška súčtu bezhotovostných a hotovostných platobných operácií prostredníctvom platobnej karty nesmie presiahnuť maximálny denný limit stanovený pre platobnú kartu, ktorú má držiteľ karty k dispozícii.
3. Klient je povinný zabezpečiť na príslušnom účte dostatočné finančné krytie na realizovanie transakcií prostredníctvom platobnej karty, nakoľko každá transakcia je kontrolovaná na zostatok na účte.

**Článok III**

**Zachovávanie dôvernosti**

Účastníci tejto dohody sú povinní považovať jej obsah za dôverný.

**Článok IV**

**Sankcie**

V prípade porušenia tejto dohody má Štátna pokladnica právo požiadať VÚB, a.s. o okamžité zablokovanie platobnej karty a požiadať klienta o jej bezodkladné vrátenie VÚB, a.s.

**Článok V**

**Záverečné ustanovenia**

1. Táto dohoda nadobúda platnosť dňom jej podpisu oboma účastníkmi dohody a účinnosť dňom........................, pričom je účinná počas celého obdobia používania platobnej karty, ktorú držiteľ karty prevzal od VÚB, a.s. Pred uvedeným termínom môže klient túto dohodu zrušiť len v prípade, ak držiteľ karty odovzdá znehodnotenú platobnú kartu.
2. Zmeny k dohode môžu účastníci dohody urobiť výlučne na základe písomných dodatkov k dohode, podpísaných účastníkmi dohody.
3. Táto dohoda je vypracovaná v dvoch vyhotoveniach, z toho jedno vyhotovenie pre klienta a jedno vyhotovenie pre Štátnu pokladnicu.

V ........................ dňa V Bratislave dňa.................

Za klienta: za Štátnu pokladnicu:

Meno, priezvisko, funkcia Ing. Jana Ďuricová

a podpis štatutárneho zástupcu klienta riaditeľ Štátnej pokladnice

pečiatka klienta pečiatka Štátnej pokladnice

Meno, priezvisko

a podpis držiteľa karty